Milo Trecensis archidiaconus, episcopalium procurator, omnibus presentes litteras inspecturis in Domino salutem. Noverit universitas vestra quod Herbertus de Regniaco constitutus in presentia nostra nobis recognovit quod defunctus Ernandus quondam pater suus pro remedio anime sue legaverat in perpetuam elemosinam ecclesie Vallis lucentis VIII° sextarios bladi, videlicet quatuor siliginis et quatuor talis bladi qualem lucrabitur molendinum percipiendos in molendino suo annuatim de Nosement situm inter Summum Fontem et grangiam Ripatorii que dicitur Donuni Episcopi. Hoc etiam laudavit idem predictus Herbertus ad cujus preces et instantiam presentem cartulam notari fecimus et sigilli nostri munimine roborari. Anno incarnati Verbi M° CC° IIII°, V° nonas maii.